rejauldu/bengali-wikipedia huggingface dataset:
সামার উইথ মনিকা (সুয়েডীয়: Sommaren med Monika, ইংরেজি: Summer with Monika) ইংমার বারিমান পরিচালিত একটি সুয়েডীয় চলচ্চিত্র যা ১৯৫৩ সালে মুক্তি পায়।Summer with Monika , Bergmanorama   কাহিনীসংক্ষেপ  মনিকা একটি সব্জির দোকানে কাজ করে, হারি থাকে তার পাশের বাড়িতে। মনিকা হারিকে রাজি করায়, তাকে সিনেমা দেখতে নিয়ে যেতে। এরপর অল্প সময়ের মধ্যেই তাদের সম্পর্ক পাকাপোক্ত হয়ে যায়। নিম্নবিত্ত পরিবারের মনিকা বাড়ির যন্ত্রণায় অতিষ্ঠ হয়ে সব ছেড়ে চলে আসে হারি'র কাছে। নিজের বাড়িতে রাখতে পারবে না বলে হারি মনিকাকে নিয়ে তার বাবার নৌকোয় রাত কাটায়। পরদিন হারি'র চাকরি চলে যায়। দু'জনে মনের আনন্দে স্টকহোম পেছনে ফেলে নৌকাটি নিয়ে পালিয়ে যায়, গন্তব্য স্টকহোমের আশপাশের দ্বীপপুঞ্জ।  প্রথমে সবকিছু খুব আশাব্যঞ্জক: গ্রীষ্মের রৌদ্রজ্জ্বল দিনে আপাদমস্তক নগ্ন হয়ে রৌদ্রস্নান, সমুদ্রস্নান, মদ্যপান, নাচগান। কিন্তু শীঘ্রই আকাশে মেঘের আনাগোনা শুরু হয়, সেই সাথে তাদের জীবনও পাল্টায়; একসময় মনিকা গর্ভবতী হয়ে পড়ে। খাবার সব শেষ হয়ে গেলে দ্বীপের এক বাড়িতে চুরি করতে গিয়ে ধরা খেয়েও তারপর কোনোমতে বেঁচে যায় মনিকা। অবশেষে তারা স্টকহোমে প্রত্যাবর্তন করে। উপায়ান্তর না দেখে হারি'র ফুপি তাদেরকে বিয়ে করিয়ে দেয়।  তাদের একটি মেয়ে হয়, মনিকা মেয়েটির একবিন্দু দেখাশোনা করে না, সব দায়িত্ব এসে পড়ে হারি'র ঘাড়ে। হারি দূরের এক জায়গায় কাজ করে, সারা সপ্তাহ কাজ করে কেবল সপ্তাহান্তে বাড়ি ফিরে। একবার একদিন আগে বাড়ি ফিরে এসে দেখে তার বিছানায় মনিকার আলিঙ্গনে অন্য পুরুষ। বিচ্ছেদ হয়ে যায় তাদের। মনিকা একটি উচ্ছৃঙ্খল ও অনিশ্চিত জীবনের পথে পা বাড়ায় আর হারি মনিকার মেয়ে আর তার সূত্র ধরে মনিকার সাথে একটি গ্রীষ্মের স্মৃতি বুকে নিয়ে রয়ে যায় গতানুগতিক জগতে।   চরিত্রসমূহ   হারিয়েত আন্দারসন – মনিকা  Lars Ekborg – হারি  Dagmar Ebbesen – হারি'র ফুপু  Åke Fridell – মনিকা'র বাবা  Naemi Briese – মনিকা'র মা  Åke Grönberg – হারি'র বন্ধু  Sigge Fürst – পোর্সেলিন গুদামের শ্রমিক  John Harryson – লেলে   তথ্যসূত্র    বহিঃসংযোগ            Summer with Monika: Summer Dreaming an essay by Laura Hubner at the Criterion Collection  বিষয়শ্রেণী:১৯৫৩-এর চলচ্চিত্র বিষয়শ্রেণী:সুয়েডীয় চলচ্চিত্র বিষয়শ্রেণী:ইংমার বারিমান পরিচালিত চলচ্চিত্র বিষয়শ্রেণী:সুয়েডীয় ভাষার চলচ্চিত্র বিষয়শ্রেণী:যৌন বিপ্লব বিষয়শ্রেণী:সুয়েডীয় সাদাকালো চলচ্চিত্র বিষয়শ্রেণী:১৯৫৫-এর নাট্য চলচ্চিত্র বিষয়শ্রেণী:১৯৫৫-এর চলচ্চিত্র
এ্যাপোলো হসপিটালস এন্টারপ্রাইজ লিমিটেড ভারতের চেন্নাইয়ের একটি বেসরকারি স্বাস্থ্য সেবা প্রতিষ্ঠান। বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে।Accreditation for 3 Apollo Hospital branches, The Hindu, 10 May 2006 accessed at 11 Nov 2006http://www.jointcommissioninternational.org/about-jci/jci-accredited-organizations/   ইতিহাস  ১৯৮৩ সালে ডাঃ প্রতাপ সি রেড্ডি ভারতের প্রথম কর্পোরেট স্বাস্থ্যসেবা হিসাবে প্রতিষ্ঠা করেছিলেন। চেন্নাইয়ের প্রথম শাখার উদ্বোধন করেন ভারতের রাষ্ট্রপতি জাইল সিং । বাংলাদেশ, শ্রীলঙ্কা, ঘানা, নাইজেরিয়া, মরিশাস, কাতার, ওমান ও কুয়েতে এ গ্রুপের হাসপাতাল রয়েছে। ২০০৫ সালের ৩০ মার্চ ঢাকায় হাসপাতাল স্থাপন করে অ্যাপোলো।   পরিষেবা    অ্যাপোলো হোয়াইট ডেন্টাল  অ্যাপোলো হোয়াইট ডেন্টাল একটি ব্র্যান্ড যা অ্যালায়েন্স ডেন্টাল কেয়ারের মালিকানাধীন যা অ্যাপোলো হসপিটালস এবং ট্রাইভাইট্রন হেলথ কেয়ার। Trivitron, Apollo In Dental JV; To Raise Rs 75Cr In PE Funding, VC Circle, 14 October 2011 accessed atApollo Hospitals issues letter of comfort for Alliance Dental, Economic Times, 23 February 2016 accessed at এই ডেন্টাল চেইনের ভারত জুড়ে ১৮ টি শহরে৭৫ টিরও বেশি কেন্দ্র রয়েছে এবং ভারতের ছয়টি বড় শহরে ৭-তারা ডেন্টাল স্পা রয়েছে। "SBI, Apollo Hospitals launch Apollo SBI Card", Bio Spectrum India, 27 September 2018 accessed at   অ্যাপোলো ফার্মাসি  অ্যাপোলো ফার্মাসি অ্যাপোলো হসপিটালস এন্টারপ্রাইজের একটি ইউনিট ভারতের প্রথম এবং বৃহত্তম ব্র্যান্ডযুক্ত ফার্মাসি নেটওয়ার্ক ১৮ টিরও বেশি রাজ্যে ৩০০০ এরও বেশি আউটলেট রয়েছে। Apollo Pharmacy opens 3,000th outlet, Business Standard, 31 Mar 2018 accessed at  অ্যাপোলো ফার্মাসি ১৯৮৭ সালে শুরু হয়েছিল। Apollo Pharmacy, India’s largest retail pharmacy chain, Bio Voice, 2 April 2018 accessed at  হায়দরাবাদ-ভিত্তিক ফার্মেসী চেইন হেটেরো মেড সলিউশনস লিমিটেড (এইচএমএসএল) ২০১৪ সালে অ্যাপোলো ফার্মাসি (অ্যাপোলো হাসপাতাল এন্টারপ্রাইজ লিমিটেড) দ্বারা অধিগ্রহণ করা হয়। এইচএমএসএলের তেলেঙ্গানা, অন্ধ্র প্রদেশ এবং তামিলনাড়ু জুড়ে প্রায় ৩২০ টি স্টোর ছিল। Apollo Hospitals acquires Hetero Pharmacy assets for Rs 146 cr, Business Standard, 17 September 2014 accessed at   গ্রুপের অন্যান্য প্রতিষ্ঠান    সাবেক অ্যাপোলো হাসপাতাল ঢাকা  অ্যাপোলো ইমপেরিয়াল হসপিটালস   তথ্যসূত্র     বিষয়শ্রেণী:ভারতের হাসপাতাল বিষয়শ্রেণী:চেন্নাইয়ের হাসপাতাল বিষয়শ্রেণী:চেন্নাই ভিত্তিক কোম্পানি বিষয়শ্রেণী:১৯৮৩-এ প্রতিষ্ঠিত ভারতীয় কোম্পানি বিষয়শ্রেণী:ভারতের স্বাস্থ্যসেবা কোম্পানি বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি বিষয়শ্রেণী:নিফটি ৫০
ব্যবহার  {{Math theorem |<math>\dim K_n = n-1</math> |name=foo |note=bar }} এই কোডটি নিম্নলিখিত আউটপুট তৈরি করবে:  প্রথম আর্গুমেন্ট (বা  এবং  প্যারামিটার) Math theorem-এর বিবৃতি। দ্বিতীয় আর্গুমেন্ট (বা  এবং  প্যারামিটার) Math theorem-এর নাম বা বিকল্প প্রকার যেমন "Proposition", ডিফল্ট মান হল "Theorem"।   উদাহরণ   {{Math theorem |name=Claim |math_statement=<math>\Gamma(D(f), \mathcal{O}_X) = A[f^{-1}]</math> for any ''f'' in ''A''. }} এই কোডটি নিম্নলিখিত আউটপুট তৈরি করবে:  {{Math theorem |Every finite simple group is [[Isomorphism]] to one of the following groups:  * A [[cyclic group]] with prime order;  * ... }} এই কোডটি নিম্নলিখিত আউটপুট তৈরি করবে:   আরও দেখুন      টেমপ্লেটডেটা   pt:Predefinição:Teorema/doc
সুশীল কৈরালা ( (; ১২ আগস্ট, ১৯৩৯-৯ ফেব্রুয়ারি, ২০১৬ ) ছিলেন বিশিষ্ট নেপালী রাজনীতিবিদ, নেপালি কংগ্রেসের সভাপতি ও নেপালের প্রধানমন্ত্রী। ১১ ফেব্রুয়ারি, ২০১৪ হতে ১০ই অক্টোবর, ২০১৫ তারিখ পর্যন্ত  তিনি নেপালের নির্বাচিত প্রধানমন্ত্রী হিসেবে দায়িত্ব পালন করেন।১০ ফেব্রুয়ারি, ২০১৪ তারিখে অনুষ্ঠিত সংসদ নির্বাচনে তিনি নেপালের প্রধানমন্ত্রী হিসেবে নির্বাচিত হন।  তিনি ১৯৫৪ সালে নেপালি কংগ্রেসে যোগদান করেন। ২০১০ সালে দলের সভাপতির দায়িত্ব গ্রহণের পূর্বে বিভিন্ন দায়িত্ব পালন করার পাশাপাশি ভারপ্রাপ্ত সভাপতি হিসেবে সেপ্টেম্বর ২০০৫ হতে নিযুক্ত ছিলেন। ৯ই ফেব্রুয়ারি, ২০১৬ তারিখে মারা যাওয়ার আগ পর্যন্ত তিনি এ পদে বহাল ছিলেন।   ব্যক্তিগত জীবন  বোধ প্রসাদ কৈরালা ও কুমুদিনী কৈরালা’র সন্তান সুশীল কৈরালা ১২ আগস্ট ১৯৩৯ তারিখে জন্মগ্রহণ করেন। ব্যক্তিগত জীবনে অবিবাহিত কৈরালা সাধারণ জীবনযাপন করতে পছন্দ করেন। মাতৃকা প্রসাদ কৈরালা, গিরিজা প্রসাদ কৈরালা ও বিশ্বেশ্বর প্রসাদ কৈরালা’র ন্যায় প্রধানমন্ত্রীগণ তার আত্মীয়।World Who's Who, Europa Publishing, 2014.   তথ্যসূত্র   বিষয়শ্রেণী:নেপালের প্রধানমন্ত্রী বিষয়শ্রেণী:১৯৩৯-এ জন্ম বিষয়শ্রেণী:২০১৬-এ মৃত্যু বিষয়শ্রেণী:নেপালি রাজনীতিবিদ বিষয়শ্রেণী:নিউমোনিয়ায় মৃত্যু বিষয়শ্রেণী:নেপালি হিন্দু বিষয়শ্রেণী:নেপালে ক্যান্সারে মৃত্যু বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:বিরাটনগরের ব্যক্তি বিষয়শ্রেণী:নেপালের মন্ত্রী বিষয়শ্রেণী:২১শ শতাব্দীর নেপালের প্রধানমন্ত্রী
মস্কো ডাজ নট বিলিভ ইন টিয়ারস ১৯৭৯ সালে তৎকালীন সোভিয়েত ইউনিয়নে নির্মিত একটি চলচ্চিত্র। এই আড়াই ঘণ্টার চলচ্চিত্র পরের বছর সেরা বিদেশী ভাষার অস্কার জেতে।  এই চলচ্চিত্রটি মূলত তিন তরুণীর গল্প। নারীর হয়ে ওঠার, জীবনকে ফলিত করে তোলার গল্প, প্রেমের জয়ী হওয়ার গল্প। একজন একলা মায়ের যুদ্ধের গল্প।  তথ্যসূত্র  বিষয়শ্রেণী:১৯৮০-এর চলচ্চিত্র বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী বিষয়শ্রেণী:মসফিল্মের চলচ্চিত্র বিষয়শ্রেণী:১৯৫৮-এর পটভূমিতে চলচ্চিত্র বিষয়শ্রেণী:১৯৭৮-এর পটভূমিতে চলচ্চিত্র
ভিভিভি-ভেনলো (; সাধারণত ভেনলোসে ভুটবাল ভেরেরিখিং ভেনলো  অথবা শুধুমাত্র ভিভিভি () নামে পরিচিত) হচ্ছে ভেনলো ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৩ সালের ৭ই ফেব্রুয়ারি তারিখে প্রতিষ্ঠিত হয়েছে। ভেনলো তাদের সকল হোম ম্যাচ ভেনলোর ডে কুলে খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন হান্স ডে কনিং এবং সভাপতির দায়িত্ব পালন করছেন হাই বের্ডেন। ওলন্দাজ মধ্যমাঠের খেলোয়াড় ড্যানি পোস্ট এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ভিভিভি-ভেনলো এপর্যন্ত ৪টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা এবং ৪টি কেএনভিবি কাপ শিরোপা রয়েছে।  জাপানি খেলোয়াড় ২০০৮ সালে হন্ডা কেস্‌কে নাগোয়া গ্রাম্পুস থেকে স্থানান্তরিত হওয়ার পর থেকে বেশ কয়েকজন জাপানি খেলোয়াড় ভিভিভি-ভেনলোর খেলেছেন; যাদের মধ্যে মায়া ইয়োশিদা, রবার্ট কুলেন এবং ইউকি ওটসু অন্যতম। ক্লাবটির কিংবদন্তি ব্যবস্থাপক সেফ ভার্গোসেন এবং জাপানী এজেন্ট টেটসুরো কিউউকা জাপানি খেলোয়াড় এবং এই ক্লাবের মধ্যে একটি সেতুবন্ধন ছিলেন।Venlo chief eyes new Japanese talent, The Japan Times, 3 April 2014  অর্জন ঘরোয়া  ইরস্টে ডিভিজি চ্যাম্পিয়ন (৩): ১৯৯২–৯৩, ২০০৮–০৯, ২০১৬–১৭ রানার-আপ (৫): ১৯৭৫–৭৬, ১৯৮৪–৮৫, ২০০৫–০৬, ২০০৬–০৭, ২০১৫–১৬  কেএনভিবি কাপ চ্যাম্পিয়ন (১): ১৯৫৮–৫৯  তথ্যসূত্র  বহিঃসংযোগ    ভিভিভি-ভেনলোর ভক্তদের ওয়েবসাইট  বিষয়শ্রেণী:ভিভিভি-ভেনলো বিষয়শ্রেণী:১৯০৩-এ নেদারল্যান্ডসে প্রতিষ্ঠিত বিষয়শ্রেণী:১৯০৩-এ প্রতিষ্ঠিত ফুটবল ক্লাব বিষয়শ্রেণী:নেদারল্যান্ডসের ফুটবল ক্লাব
চলনবিল ঘোড়দৌড়  একটি বার্ষিক  ঘোড়দৌড় প্রতিযোগিতা যা,  বাংলাদেশের চলন বিল অঞ্চলের পাবনা, নাটোর, সিরাজগঞ্জ, বগুড়া, এবং নওগাঁ জেলায়  হয়ে থাকে।    ইতিহাস  যদিও এই অঞ্চলে উৎসব আসলে কোনও সূত্রপাত হয়নি, তবে স্থানীয়রা নিয়মিত বৈশাখে এটি আয়োজন করে। জনগণ চলন বিলের অন্তর্গত নটাবাড়িয়া গ্রামে প্রতি বছর ঐতিহ্যবাহী ঘোড়দৌড়ের প্রতিযোগিতার আয়োজন করে। এটি চাটমোহর উপজেলা অন্তর্ভুক্ত । চলনবিল অঞ্চলের বিভিন্ন জেলার ঘোড়া মালিক প্রতি বছর এই প্রতিযোগিতায় অংশগ্রহণ করেন।   নাটোরের জমিদারগণ প্রধানত দিঘাপতিয়া রাজ পরিবার জাতিগতভাবে পৃষ্ঠপোষকতা করত। বর্তমানে এটি স্থানীয় মানুষের জন্য ঐতিহ্য একটি ব্যাপার। একজন ঘোড়দৌড়বীদ জানান"এটা আমার পরিবারের উত্তরাধিকারী গর্ব যে আমি, আমার পিতা এবং দাদা ঘোড়দৌড়ের প্রতিযোগিতায় অংশগ্রহণ করেছিলেন। আমি আশা করি আমার পরের প্রজন্ম ঐতিহ্যকে জীবিত রাখবে "।   ঘটনা    তথ্যসূত্র   বিষয়শ্রেণী:অপর্যালোচিত অনুবাদসহ পাতা বিষয়শ্রেণী:বাংলাদেশে ঘোড়দৌড়
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৭:৪৭, ১ মে ২০২২ (ইউটিসি) বিশ্ব দুরুদ দিবস   – (অপসারণের প্রস্তাবনা দেখুনলগ দেখুন) () প্রথমত, ইসলামে এধরনের কোনো দিবস নাই। দ্বিতীয়ত, একটি সূত্র থেকে বুঝা যায় কোনো একজন ব্যক্তি এটা চালু করেছে। বিশ্বের নানা জায়গায় পীর-ফকিররা অনেক দিবস পালন করে, এগুলোর জাতীয় বা আন্তর্জাতিক কোনো গুরুত্ব নাই। এখানে নিবন্ধ হওয়ার মত তাৎপর্যপূর্ণ কোনো প্রচার নাই। –ধর্মমন্ত্রী (আলাপ) ১৪:৪৪, ২২ এপ্রিল ২০২২ (ইউটিসি)   এরকম দিবসের নাম এর আগে কখনো শুনি নি। বাংলা ও ইংরেজি নামে গুগল অনুসন্ধানেও নির্ভরযোগ্য কোনো উৎস পাই নি। — ইয়াহিয়া (আলাপ • অবদান) - ১৫:০৯, ২২ এপ্রিল ২০২২ (ইউটিসি)  । গুগলে নলেজ প্যানেল দেখতে পাচ্ছি। ইংরেজি উইকিপিডিয়ায় নিবন্ধও আছে। সম্ভবত সেখান থেকে অনুবাদ করে তৈরি করা হয়েছে। তথ্যসূত্র খুঁজে যোগ করে হালনাগাদ করা যেতে পারে। হোক্স বা এ জাতীয় কিছু বলে আপাতত মনে হচ্ছে না। — আদিভাই • আলাপ • ১৬:৩১, ২২ এপ্রিল ২০২২ (ইউটিসি)  একটা নিবন্ধ কয়েকদিন উইকিতে থাকলে অটোমেটিক নলেজ প্যানেল তৈরি হয়ে যায়। নলেজ প্যানেলে থাকা বা ইংরেজিতে থাকা কোনোটাই উল্লেখযোগ্যতা প্রতিষ্ঠা করে না। এটা হোক্স নয়। এটা অনুল্লেখযোগ্য। যেমন: এখানে অনেক অনুষ্ঠানের তালিকা আছে, এটাও সেরকম। সবচেয়ে গুরুত্বপূর্ণ ব্যাপার, এটা বিশ্ব দিবস, কিন্তু গুগলে একটা তাৎপর্যপূর্ণ কভারেজ নাই। একটা বিশ্ব দিবস কীভাবে হয়? x,y,z বিশ্ব দিবস ঘোষণা দিলেই তো হলো না।–ধর্মমন্ত্রী (আলাপ) ১৭:০৫, ২২ এপ্রিল ২০২২ (ইউটিসি) (সম্পাদনা দ্বন্দ্ব) উইকিপিডিয়ায় নিবন্ধ থাকার কারণে নলেজ প্যানেল তৈরি হয়েছে। ইংরেজি উইকিপিডিয়ায় নিবন্ধ আছে বলে ইংরেজি নামে সার্চ করে দেখেছি। এটি হয়তো WP:HOAX না, তবে আমি উল্লেখযোগ্যতাও দেখতে পাচ্ছি না। কিছু লিংকে তিন-চার লাইনের খবর গুগল ট্রান্সলেটর দিয়ে পড়ে যতোদূর বুঝতে পারছি তা হলো, এটা সম্প্রতি কোনো ধর্মীয় গ্রুপের/ব্যক্তির আবিষ্কৃত কোনো দিবস। যেটি একটি দেশের অল্প কিছু লোকজন পালন করেছে। আমার ধারণা যদি ঠিক হয় তবে এটি বিশ্বকোষে স্থান পাওয়ার উপযুক্ত নয়। উদাহরণস্বরূপ, বাংলাদেশের নানা ছোটবড় রাজনৈতিক/ধর্মীয় দল নানা দিবস পালন করে। এগুলো সবই বিশ্বকোষে স্থান পাবে? — ইয়াহিয়া (আলাপ • অবদান) - ১৭:১৯, ২২ এপ্রিল ২০২২ (ইউটিসি)   এই "দিবস"-এর বৈশ্বিক উদ্‌যাপনের কোনও প্রমাণ পাওয়া যায়নি। একটা নির্দিষ্ট সংগঠন একটা কিছু চালু করে শুরুতে বিশ্ব লাগিয়ে দিলেই তো সেটা বৈশ্বিক কিছু হয়ে যায় না। বাংলাদেশেই বহু পিরের দরবারের বিভিন্ন ইভেন্ট "বিশ্ব" নাম দিয়ে পালন করা হয়, বিজ্ঞাপনের কারণে মাঝে মাঝে সেগুলো টিভি কিংবা সংবাদপত্রে সেগুলো স্থান পায়, তাই বলে সেগুলো উল্লেখযোগ্য হয়ে যায় না। এটাও এমনই। কেউ কেউ যেহেতু পালন করে তাই এটা হোক্স না। তবে অবশ্যই উল্লেখযোগ্য নয়। ≈ MS Sakib  «আলাপ»  ২১:২৩, ২৩ এপ্রিল ২০২২ (ইউটিসি)  হোক্স না হলেও উল্লেখযোগ্যতা নেই। ধর্মীয় বিষয় নিয়ে সামান্য জানাশোনা থেকে বললাম। এটা আমি উইকিপিডিয়ার আগে বা পরে কোথাও শুনিনি। ~ খাত্তাব (অ | আ | স) ১৪:৪০, ৩০ এপ্রিল ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মেহের-উন-নেসা বেগম (ফার্সি: مهرالنسا بیگم; ২৮ সেপ্টেম্বর, ১৬৬১- ২ এপ্রিল, ১৭০৬) একজন মোগল রাজকন্যা। তিনি সম্রাট আওরঙ্গজেব ও তার স্ত্রী আওরঙ্গবাদী মহলের কন্যা। মেহের উন নেসা শব্দের অর্থ হলো মহিলাদের মধ্যে সূর্য।   জন্ম  মেহের-উন-নেসা বেগম ২৮ সেপ্টেম্বর, ১৬৬১ সালে মহারাষ্ট্রের আওরঙ্গবাদে জন্মগ্রহণ করেন। তার মা ছিলেন আওরঙ্গাবাদী মহল, তিনি ছিলেন সম্রাটের উপপত্নী। তিনি সম্রাট আওরঙ্গজেবের নবম সন্তান এবং বোনদের মধ্যে পঞ্চম। কিন্তু তিনি তার মায়ের একমাত্র সন্তান ছিলেন।   বিবাহ  মেহের-উন-নেসা বেগম তার চাচাত ভাই ইজ্জাদ বখশ মির্জাকে বিয়ে করেছিলেন। ইজ্জাদ বখশ মির্জা হলেন রাজকুমার মুরাদ বখশ মির্জার পুত্র। ইজাদ্দ বখশ মির্জার সাথে তার বিয়ে হয় ১৬৭২ সালে। এই বিয়েতে উপস্থিত ছিলেন কাজী আব্দুল ওয়াহাব, শেখ নিজাম, বখতওয়ার খান এবং দারবার খান। মেহের উন নেসা দুইজন পুত্র সন্তান প্রসব করেন। তারা হলেন দাওয়ার বখশ মির্জা ও দাদার বখশ মির্জা।   মৃত্যু   মেহের উন নেসা তার পিতার মৃত্যুর এক বছর আগে ২৪ এপ্রিল, ১৭০৬ সালে মারা যান। তার স্বামীও তার সাথে মারা যায়।   তথ্যসূত্র   বিষয়শ্রেণী:ভারতীয় মুসলিম বিষয়শ্রেণী:তিমুরি রাজবংশ বিষয়শ্রেণী:১৭০৬-এ মৃত্যু বিষয়শ্রেণী:১৬৬১-এ জন্ম বিষয়শ্রেণী:মুঘল রাজকুমারী বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:ভারতীয় রাজকীয় নারী বিষয়শ্রেণী:১৭শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:১৮শ শতাব্দীর ভারতীয় নারী
আবু বাকর আহমাদ ইবনে হুসাইন ইবনে 'আলী ইবনে মুসা আল-খোসরোযেরদী আল-বায়হাকী, (البيهقي) ইমাম আল-বায়হাকী নামে সমাধিক পরিচিত, ৯৯৪ ঈসায়ী সন মোতাবেক ৩৮৪ হিজরি সালে সাবযেভারের নিকটে একটি ছোট্ট শহর খোসরোযেরদে জন্ম গ্রহণ করেন যা তখন খুরসানের বায়হাক নামে পরিচিত ছিল। তিনি তার জীবদ্দশাতেই, একজন প্রসিদ্ধ হাদীছ শাস্ত্রবিদ হিসেবে প্রতিষ্ঠা লাভ করেন, এবং তিনি ছিলেন শাফি আশ'আরী  থিওলজির অন্যতম গুরুত্বপূর্ণ ব্যক্তিত্ব।Ovamir Anjum, Politics, Law, and Community in Islamic Thought: The Taymiyyan Moment (Cambridge Studies in Islamic Civilization) 2012, p 142.    জীবনী  আল-বায়হাকী রহঃ এর পূর্ণ নামঃ (আরবী) أحمد بن الحسين بن علي بن موسى الخراساني البيهقي المشهور بالبيهقي.  ইমাম বায়হাকী ছিলেন শাফি'ঈ ফিকহের স্কলার এবং একইসাথে হাদীছ শাস্ত্রের পণ্ডিত। তিনি ফিকহ অধ্যয়ন করেন আবুল ফাতাহ নাসির ইবনুল হুসাইন ইবনে মুহাম্মাদ আল-নায়সাবুরী, আবুল হাসান হানকারীর নিকট। হাদীছ অধ্যয়ন করেন ইমাম হাকিম, আবু মানসুর আল-বাগদাদী এবং প্রমুখ হাদীছের স্কলারদের কাছে। তিনি ছিলেন হাদীছশাস্ত্রের ইমাম আল-হাকিমের প্রধানতম ছাত্র বা শাগরেদ। তিনি মৃত্যু বরণ করেন ১০৬৬ ঈসায়ী সনে।   কর্ম  বায়হাকী রহঃ ছিলেন তার সময়ের অন্যতম খ্যাতনামা লেখক, লিখেছেন এক হাজার খণ্ডের অধিক রচনা, আয-যাহাবীর মতে। তার উল্লেখযোগ্য রচনাসমূহ হচ্ছে:  আল-সুনান আল-কুবরা, পরিচিতসুনান আল-বায়হাকী নামে   মা 'আরিফা আল-সুনান ওয়া আল-আসার  বায়ান খাতা মান আখতা'আ 'আলা আল-শাফি'ঈ   আল-মাবসুত, শাফি'ঈ আইনের গ্রন্থ   আল-আসমা' ওয়াল সিফাত  আল-ই'তিকাদ 'আলা মাযহাব আলা-সালাফ আহলুস সুন্নাহ ওয়াল জামা'আহ   দালা'ইল আল-নবুওয়াহ  শুয়া'বুল ঈমান   আল-দাও'য়াতুল কাবীর   আল-যুহদ আল-কাবীর    তথ্যসূত্র   বিষয়শ্রেণী:১০৬৬-এ মৃত্যু বিষয়শ্রেণী:৯৯৪-এ জন্ম বিষয়শ্রেণী:হাদিস সংকলক বিষয়শ্রেণী:মুহাদ্দিস বিষয়শ্রেণী:শাফিঈ ব্যক্তি বিষয়শ্রেণী:৯৯০-এর দশকে জন্ম বিষয়শ্রেণী:আশআরি ব্যক্তি বিষয়শ্রেণী:১১শ শতাব্দীর আইনজ্ঞ বিষয়শ্রেণী:সুন্নি ইমাম
বারবারা ও'কনর (জন্ম ৯ নভেম্বর, ১৯৫০) একজন আমেরিকান শিশুতোষ বই লেখিকা।  ও'কনরের জন্ম এবং বেড়ে ওঠা গ্রিনভিল, সাউথ ক্যারোলাইনাতে। তিনি ২৬ বছর ধরে ম্যাসাচুসেটসের ডাক্সবারিতে বসবাস করেছেন, কিন্তু এখন তিনি উত্তর ক্যারোলিনার অ্যাশভিলে থাকেন।   তার বইগুলো প্যারেন্টস চয়েস গোল্ড অ্যাওয়ার্ড এবং এএলএ উল্লেখযোগ্য বই হিসএবে খ্যাতি অর্জনসহ বিভিন্ন পুরস্কার জিতেছে। “2012 Judge: Barbara O’Connor” , School Library Journal, February 23, 2012. তার "হাউ টু স্টিল আ ডগ" বইটি একটি চলচ্চিত্রের জন্য নির্বাচিত হয়েছে।   গ্রন্থপঞ্জি    উপন্যাস    বিথোভেন ইন প্যারাডাইস, ১৯৯৭  আমি এবং রুপার্ট গুডি, ১৯৯৯  মোশির যত্ন নেওয়া, ২০০৪  মুনপাই এবং আইভি, ২০০৪  কিভাবে একটি কুকুর চুরি করবেন, ২০০৭  স্বাধীনতায় খ্যাতি ও গৌরব, জর্জিয়া, ২০০৩  নোহোয়ার থেকে শুভেচ্ছা, ২০০৮  পোপেই এবং এলভিসের ছোট অ্যাডভেঞ্চার, ২০০৯  ওয়েন জেস্টারের অসাধারণ রহস্য, ২০১০  মি. মিনিও'স-এর পথে, ২০১২   ইচ্ছা, ২০১৬  ওয়ান্ডারল্যান্ড, ২০১৮  হাফওয়ে টু হারমনি, ২০২১   জীবনী    ম্যামোলিনা: মারিয়া মন্টেসরি সম্পর্কে একটি গল্প, ১৯৯৩  আপ ইন দ্য এয়ার: দ্য স্টোরি অফ বেসি কোলম্যান, ১৯৯৬  বেয়ারফুট ড্যান্সার: দ্য স্টোরি অফ ইসাডোরা ডানকান, ক্যারলরোডা বুকস, ২০০২  ক্যাথেরিন ডানহাম: ব্ল্যাক ড্যান্সের পথিকৃৎ, ২০০২  লিওনার্দো দা ভিঞ্চি: রেনেসাঁ জিনিয়াস, ২০০২,   তথ্যসূত্র    বহিঃসংযোগ      বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম
কাজী গোলাম দস্তগীর (২৩ সেপ্টেম্বর ১৯৩২–১৭ অক্টোবর ২০০৮) বাংলাদেশ সেনাবাহিনীর দুই তারকা রেঙ্কের সাবেক কর্মকর্তা ও বাংলাদেশ সরকারের সাবেক রাষ্ট্রদূত যিনি বাংলাদেশ রাইফেলসের মহাপরিচালক ছিলেন।   প্রাথমিক জীবন  কাজী গোলাম দস্তগীর ২৩ সেপ্টেম্বর ১৯৩২ সালে কোলকাতায় জন্মগ্রহণ করেন।   কর্মজীবন  কাজী গোলাম দস্তগীর ১ নভেম্বর ১৯৭৫ হতে ১৪ ডিসেম্বর ১৯৭৭ সাল পর্যন্ত বাংলাদেশ রাইফেলসের মহাপরিচালক হিসাবে দায়িত্ব পালন করেন।   মৃত্যু  কাজী গোলাম দস্তগীর ১৭ অক্টোবর ২০০৮ সালে মৃত্যু বরণ করেন।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০০৮-এ মৃত্যু বিষয়শ্রেণী:পাকিস্তানি সেনা কর্মকর্তা বিষয়শ্রেণী:বর্ডার গার্ড বাংলাদেশের মহাপরিচালক বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:থাইল্যান্ডে বাংলাদেশের রাষ্ট্রদূত বিষয়শ্রেণী:নিউজিল্যান্ডে বাংলাদেশের হাই কমিশনার বিষয়শ্রেণী:অস্ট্রেলিয়ায় বাংলাদেশের হাই কমিশনার বিষয়শ্রেণী:সৌদি আরবে বাংলাদেশের রাষ্ট্রদূত বিষয়শ্রেণী:জর্ডানে বাংলাদেশের রাষ্ট্রদূত বিষয়শ্রেণী:ইয়েমেনে বাংলাদেশের রাষ্ট্রদূত বিষয়শ্রেণী:পাকিস্তানে বাংলাদেশের হাই কমিশনার বিষয়শ্রেণী:ফিলিপাইনে বাংলাদেশের রাষ্ট্রদূত
দামোট রাজ্য (আমহারিক : ዳሞት) ছিল একটি মধ্যযুগীয় রাজ্য যা এখন পশ্চিম ইথিওপিয়া। অঞ্চলটি নীল নদের পাদদেশে অবস্থিত ছিল। এটি একটি শক্তিশালী রাষ্ট্র ছিল যা শোয়ার সালতানাতকে (শেওয়াও বলা হয়) রাজস্ব পরিশোধে বাধ্য করেছিল। এটি জাগওয়ে রাজবংশের সৈন্যবাহিনীকেও ধ্বংস করেছিল। এই সৈন্যদেরকে দামোট দখল করার জন্য পাঠানো হয়েছিল। দামোট বেশ কয়েকটি মুসলিম ও খ্রিস্টান অঞ্চল জয় করে। মুসলিম রাষ্ট্র শোওয়া এবং ইয়েকুনো আমলাকের অধীনে নতুন খ্রিস্টান রাষ্ট্র এই অঞ্চলে দামোটের প্রভাব মোকাবেলায় একটি জোট গঠন করে।   ইতিহাস  দামোটের রাজারা, যারা মোটালামি উপাধি ধারণ করেছিলেন, তারা এমন একটি শহরে বাস করতেন যেটি টেকেলে হায়মানটের হাজিওগ্রাফি অনুসারে, মালদারেড নামে পরিচিত। দামোট ১৩১৬/৭ সালে সম্রাট আমদা সিয়ন দ্বারা জয় করা হয়েছিল। তার রাজকীয় ঘটনাবলীকে বর্ণনা করে যে "দামোটের সমস্ত লোক আমার হাতে [এসেছিল]; এর রাজা, এর রাজপুত্র, এর শাসক এবং এর প্রজা, পুরুষ ও মহিলা সংখ্যাহীন, যাদের আমি অন্য এলাকায় নির্বাসিত করেছি।"   আমদা সিওন আপাতদৃষ্টিতে দামোটিয়ান রাজপরিবারের কাছে ক্ষমতা ছেড়ে দেয়, যার কারণে মোটালামি উপাধি ১৫ শতক পর্যন্ত ব্যবহার করতে পেরেছিলো।  মূলত আবেয়ের দক্ষিণে এবং মুগার নদীর পশ্চিমে অবস্থিত, G.W.B. Huntingford, Historical Geography of Ethiopia from the first century AD to 1704 (London: British Academy, 1989), p. 69 ১৫৭৪ থেকে ১৬০৬ সালের মধ্যে ওরোমো আক্রমণের চাপে, এখানের শাসকগণকে দক্ষিণ গোজ্জামে আবে-এর উত্তরে পুনর্বাসন করতে বাধ্য করা হয়।The dates for this movement are discussed by Huntingford in his Historical Geography, at pp. 143f  তাদের সীমানা মুগের ছাড়িয়ে পূর্বে জাম্মা পর্যন্ত বিস্তৃত ছিল।G.W.B. Huntingford, Historical Geography of Ethiopia from the first century AD to 1704 (London: British Academy, 1989), p. 69 অন্যান্য দক্ষিণ অঞ্চলের মতন জেমেন মেসাফিন্ট-এ নয়, দামোট প্রদেশটি ইথিওপিয়ান সাম্রাজ্যের অংশ হিসেবেই থেকে যায়। দামোটের শাসক সাধারণত গোজ্জাম থেকে ছিলেন এবং রাস উপাধি ধারণ করেছিলেন।   ধর্ম  ডামোটের জনসংখ্যা নিজস্ব ধর্ম মেনে চলতো, যেখানে ডাস্ক নামক একজন দেবতার আধিপত্য ছিলো। খ্রিস্টান সাম্রাজ্য দ্বারা জয়ী হওয়ার পরেও এই ধর্ম পালন অব্যাহত ছিল, যার কারণে প্রায়ই স্থানীয় ও খ্রিস্টান গ্যারিসন সৈন্যদের মধ্যে সংঘর্ষ চলতো। জনসংখ্যার কিছু অংশ আপাতদৃষ্টিতে ১৬ শতকের শেষ পর্যন্ত পৌত্তলিক ছিল।   টেকল হেইমানট- এর হ্যাজিওগ্রাফিতে দাবি করা হয়েছে যে, পরবর্তীতে দামোটের শাসককে খ্রিস্টান ধর্মে রূপান্তর করতে সক্ষম হয়।    তথ্যসূত্র    আরও পড়ার জন্য       বিষয়শ্রেণী:আফ্রিকার প্রাক্তন রাষ্ট্র বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মধ্যযুগীয় ইথিওপিয়া
জুলিয়েট মার্টিন বিংলে এমবিই (১৯২৫-২০০৫ ) ছিলেন একজন ইংরেজ সমাজকর্মী। তিনি চার বছর যাবৎ মাইন্ড-এর সভাপতির দায়িত্ব পালন করেছিলেন। তিনি ন্যাশনাল অ্যাসোসিয়েশন ফর কোলাইটিস অ্যান্ড ক্রোন্‌স ডিজিজের অন্যতম প্রতিষ্ঠাতা ছিলেন এবং কিছুদিনের জন্য এর সহ-সভাপতির দায়িত্বও পালন করেছিলেন।   জীবনী  জুলিয়েট মার্টিন ভিক লন্ডনের হারলে স্ট্রিটে জন্মগ্রহণ করেছিলেন; তাঁর বাবা সার্জন রেগিনাল্ড ভিক। তিনি লন্ডনের কিং আলফ্রেড স্কুলে পড়াশোনা করেছিলেন এবং লন্ডন স্কুল অব ইকোনমিক্স থেকে সামাজিক প্রশাসনে ডিগ্রি অর্জন করেছিলেন।  তিনি ১৯৪৮ সালে আলেক বিংলির সাথে বিবাহবন্ধনে আবদ্ধ হয়েছিলেন, যিনি ১৯৫৯ সালে নাইট উপাধি পেয়েছিলেন, যার জন্য তাঁকে লেডি বিংলি বলা হয়।  স্ট্রোকজনিত কারণে ২০০৫ সালের ১৬ জানুয়ারিতে তিনি একটি হাসপাতালে মারা গিয়েছিলেন।   সামাজিক অবদান  বিংলে ১৯৪৫ সালে সেন্ট বার্থলোমিউ হাসপাতালে চিকিৎসামূলক সমাজকর্মী হিসাবে কাজ শুরু করেছিলেন, কিন্তু ১৯৪৮ সালে বিয়ের পরে তিনি এই কাজটি ছেড়ে দিয়েছিলেন এবং ২৪ বছর পরে বিধবা হওয়ার পর পুনরায় তা শুরু করেছিলেন।  স্বামীর সাথে মাল্টায় থাকাকালীন তিনি সেখানে সমাজকল্যাণ ব্যবস্থার উন্নতি করার কাজে জড়িত হয়েছিলেন। ১৯৬১ সালে যখন তাঁর স্বামী পোর্টসমাথের কমান্ডার ইন চিফ পদে নিযুক্ত হয়েছিলেন তখন তিনি জাহাজী পরিবার কল্যাণ পরিষেবাদি উন্নত করার জন্য কাজ করেছিলেন। অবসর গ্রহণের পরে তিনি জাতীয় মানসিক স্বাস্থ্য সংস্থার (বর্তমানে মাইন্ড) সাথে যুক্ত হয়েছিলেন এবং ১৯৮৩ সাল পর্যন্ত এর সভাপতি ছিলেন।  ১৯৭২ সালে তাঁর স্বামীর হঠাৎ মৃত্যুর পরে তিনি লন্ডনের সেন্ট মার্কস হাসপাতালে একটি খণ্ডকালীন পদে চিকিৎসামূলক সমাজকর্মী হিসাবে পুনরায় কাজ শুরু করেছিলেন।   প্রকাশনা  ২০০২ সালে তিনি হোয়াট ইট ওয়াজ অ্যান্ড হোয়াট ইট ওয়াজ নট ((What it was and what it was not), রকিংহ্যাম প্রেস:  ) শিরোনামে একটি বই প্রকাশ করেছিলেন। এর পাশাপাশি তিনি চারটি শিশুতোষ বইও প্রকাশ করেছিলেন।   তথ্যসূত্র   বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:২০০৫-এ মৃত্যু বিষয়শ্রেণী:১৯২৫-এ জন্ম বিষয়শ্রেণী:নারী সমাজকর্মী
থাম্ব|টাইটানিকের অগ্রভাগের ধ্বংসাবশেষ আর এম এস টাইটানিকের ধ্বংসাবশেষ পাওয়া যায় দক্ষিণ-দক্ষিণপূর্ব নিউফাউন্ডল্যান্ড উপকূলের প্রায় ৩৭০ মাইল (৬০০ কিমি) দূরে প্রায় ১২,৫০০ ফুট গভীর সমুদ্রের নিচে। জাহাজটি দু টুকরো হয়ে পড়ে আছে সেখানে। অনেক আঘাত খাওয়া সত্ত্বেও জাহাজটির অগ্রভাগের ধ্বংসাবশেষ এখনও স্পষ্ট প্রতিভাত হয়, সেখানকার সাজ সরঞ্জাম, কাঠামো এখনও বোঝা যায়। তুলনামূলক ভাবে জাহাজটির পশ্চাৎভাগের অবস্থা এখন খুবই শোচনীয়। সেটি প্রায় ধ্বংসস্তূপে পরিণত হয়েছে।জাহাজটি ডুবে যাবার সঙ্গে সঙ্গে প্রায় হাজার হাজার বস্তু ডুবে গিয়েছিল, ফলে ডুবে যাওয়া টাইটানিকের ভগ্নাবশেষের চারপাশে একটা ধ্বংসস্তূপ তৈরি হয়ে আছে আজও। যাত্রীদের এবং ক্রুদের মৃতদেহগুলিও সমুদ্রের চারপাশে ছড়িয়ে ছিটিয়ে ছিল, কিন্তু কালের নিয়মে আজ সে সব নিশ্চিহ্ন হয়ে গেছে।  আরএমএস টাইটানিক একটি ব্রিটিশ যাত্রীবাহী বৃহদাকার সামুদ্রিক জাহাজ ছিল যা ১৫ এপ্রিল, ১৯১২ সালে জাহাজটির প্রথম সমুদ্রযাত্রায় সাউথহ্যাম্পটন থেকে নিউ ইয়র্ক সিটি যাওয়ার পথে হিমশৈলের (আইসবার্গের) সঙ্গে সংঘর্ষে উত্তর অ্যাটলান্টিক মহাসাগরে ডুবে যায়। এটি ঐ সময়ের সবচেয়ে বৃহৎ আধুনিক ও বিলাসবহুল যাত্রীবাহী জাহাজ ছিল। জাহাজটির ধ্বংসাবশেষ ১৯৮৫ সাল পর্যন্ত খুঁজে পাওয়া যায়নি। অনেক অভিযান চালানো হয়েছিল সমুদ্রের গভীরে জাহাজটাকে খোঁজার জন্য। কিন্তু সবই ব্যর্থ হয়ে যাচ্ছিল। অবশেষে French Research Institute for Exploitation of the Sea বা IFREMER এর গবেষক জাঁ লুই মিশেল ও  Woods Hole Oceanographic Institution এর গবেষক রবার্ট বলারড এর যৌথ ফরাসী-আমেরিকান অভিযানে টাইটানিকের ধ্বংসাবশেষ খুঁজে পাওয়া যায়। এরপর বহু সমুদ্র গবেষকের নজর পড়ে ও একেরপর এক অভিযান চলতে থাকে। সেইসব অভিযানে টাইটানিকের ধ্বংসস্তূপ থেকে অনেক মুল্যবান জিনিস খুঁজে আনা হয় ও তা দুনিয়ার কাছে প্রদর্শিত হয়। টাইটানিকের ডুবে যাবার পর বহু বছর ধরে বহু অর্থ ব্যয় করে, বহু অসম্ভব সব পরিকল্পনা গ্রহণ করেও তাকে সমুদ্রের গভীর গর্ভ থেকে তুলে আনা যায়নি। বর্তমানে তা জলের তলাতেই ইউনেস্কোর উদ্যোগে সংরক্ষিত অবস্থায় রয়েছে।   তথ্যসূত্র    বহিঃসংযোগ     বিষয়শ্রেণী:আরএমএস টাইটানিক বিষয়শ্রেণী:১৯১১-এর জাহাজ বিষয়শ্রেণী:সংঘর্ষে ডুবে যাওয়া জাহাজ বিষয়শ্রেণী:হিমশৈল দ্বারা ডুবে যাওয়া জাহাজ